ຄະນະຕຸລາການ ພົບວ່າ ທ້າວ Fawwaz ມີສ່ວນພົວພັນ ໃນ ການວາງລະເບີດ ປີ 1998
ຄະນະຕຸລາການ ຕັດສິນວ່າ ທ້າວ Kahlid al-Fawwaz ຊາວຊາອຸດີ ອາຣາເບຍ ອາຍຸ 52 ປີ ມີສ່ວນພົວພັນ ໃນການວາງລະເບີດ ໃສ່ສະຖານທູດ ສະຫະລັດ.
ຜູ້ຊາຍຊາອຸດີ ອາຣາເບຍ ຄົນນຶ່ງ ທີ່ຖືກກ່າວຫາເປັນຜູ້ນຳຂອງ ກຸ່ມກໍ່ການຮ້າຍ al-Qaida ໃນຂັ້ນເລີ້ມຕົ້ນ ໄດ້ຖືກຕັດສິນລົງ ໂທດ ໃນຖານພົວພັນກັບການວາງລະເບີດ ໃສ່ສະຖານທູດສະ ຫະລັດ 2 ແຫ່ງ ໃນປີ 1998 ທີ່ອາຟຣິກາຕາເວັນອອກ ທ້າວ Kahlid al-Fawwaz ອາຍຸ 52 ປີ ໄດ້ຖືກຕັດສິນວ່າ ມີ ຄວາມຜິດຢູ່ສີ່ກະໂທງ ໃນຖານສົມຮູ້ຮ່ວມຄິດ ໃນວັນພະຫັດ ວານນີ້ ໂດຍຄະນະຄຸລາການທີ່ ນະຄອນນິວຢອກ ທ້າວ Al-Fawwaz ບໍ່ໄດ້ຖືກກ່າວຫາວ່າໃຫ້ການຊ່ວຍເຫລືອ ໃນການວາງແຜນ ກ່ຽວກັບການວາງລະເບີດ ແຕ່ແທນທີ່ ບັນ ດາໄອຍະການ ກ່າວວ່າ ກ່ອນໜ້າການໂຈມຕີ ລາວໄດ້ນຳອອກເຜີຍແຜ່ຄຳປະກາດສົງ ຄາມຂອງມື້ລາງ Osama bin Laden ໃຫ້ແກ່ສື່ມວນຊົນ ທີ່ນະຄອນຫລວງລອນດອນ ເຂົາເຈົ້າກ່າວວ່າ ໃນຕອນຕົ້ນໆ ລາວເປັນຜູ້ບໍລິຫານຄ້າຍເຝິກແອບຂອງກຸ່ມ al-Qai da ແຫ່ງນຶ່ງ ຢູ່ໃນອັຟການິສຖານ ແລະເປັນໜ່ວຍປະຕິບັດງານ ກໍ່ການຮ້າຍທີ່ຫລົບລີ້ ຢູ່ໃນປະ ເທດເຄນຢາ ບັນດາ ທະນາຍທີ່ຕໍ່ສູ້ຄະດີໃຫ້ລາວ ກ່າວວ່າ ລູກຄວາມຂອງເຂົາເຈົ້າ ເປັນຄົນທີ່ບໍ່ເຫັນ ພ້ອມແບບສະຫງົບ ທີ່ມີເປົ້າໝາຍແບບດຽວກັນກັບ bin Laden ເພື່ອ ໃຫ້ມີການປະຕິ ຮູບ ຢູ່ໃນຊາອຸດີ ອາຣາເບຍ ແຕ່ວ່າໄດ້ຄັດຄ້ານຕໍ່ການທີ່ຜູ້ກ່ຽວ ໄດ້ອຽງໄປສູ່ການໃຊ້ ຄວາມຮຸນແຮງ ການວາງລະເບີດໃນເດືອນສິງຫາ ປີ 1998 ໃສ່ສະຖານທູດ ສະຫະລັດ ໃນປະເທດເຄນ ຢາ ແລະແທນຊາເນຍ ໄດ້ເຮັດໃຫ້ມີຜູ້ເສຍຊີວິດ 224 ຄົນ ທ້າວ Al-Fawwaz ໄດ້ຖືກຈັບ ຢູ່ທີ່ນະຄອນລອນດອນ ໃນປີ 1998 ແລະຖືກສົ່ງມາໃຫ້ ສະຫະລັດໃນປີ 2002 ລາວມີໝາຍກຳນົດທີ່ຈະຖືກດຳເນີນຄະດີ ກັບ ຈຳເລີຍຮ່ວມ ທ້າວ Abu Anas al-Libi ແຕ່ວ່າ ທ້າວ al-Libi ໄດ້ເສຍຊີວິດໃນເດືອນແລ້ວນີ້ ຫລັງຈາກໄດ້ເຈັບປ່ວຍມາເປັນເວລາດົນນານແລ້ວ ທ້າວ Al-Fawwaz ປະເຊີນໜ້າກັບການຖືກລົງໂທດໜັກສຸດ ຄືຕິດຄຸກຕະຫຼອດ ຊີວິດ